****PATVIRTINTA:

Šiaulių lopšelio-darželio „Trys nykštukai“

 direktoriaus 2024 m. gruodžio 30 d.

 įsakymu Nr. V-106 (1.3.)

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ SOCIALINIO-EMOCINIO PROJEKTO**

***„IŠGIRSK MANO MYLIMIAUSIĄ PASAKĄ“***

**NUOSTATAI**

**I. SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio amžiaus vaikų socialinio-emocinio ugdymo projekto *„Išgirsk mano mylimiausią pasaką“* (toliau – projektas) nuostatai reglamentuoja projekto tikslą, uždavinius, projekto dalyvius, organizavimo tvarką, baigiamąsias nuostatas.
2. Informacija apie projektą ir nuostatai skelbiami Šiaulių lopšelio-darželio ,,Trys nykštukai“ internetinėje svetainėje <https://www.trysnykstukai.lt/> ir facebook paskyroje, facebook tinklapio grupėse: „Auklėtoja auklėtojai (idėjos, darbeliai, pamokėlių planai)“, „Auklėtojų kambarys“, „Idėjų bankas ankstyvojo, ikimokyklinio ir priešmokyklinio ugdymo pedagogams“, ,,Ikimokyklinuko ir pradinuko pasaulis“.

**II. SKYRIUS**

**PROJEKTO TIKSLAS IR UŽDAVINIAI**

1. Projekto tikslas: padėti ikimokyklinio ir priešmokyklinio amžiaus vaikams sėkmingai ugdyti socialinius ir emocinius gebėjimus panaudojant pasakas.
2. Uždaviniai:
	1. plėtoti ugdytinių socialinius emocinius gebėjimus (emocijų suvokimas ir raiška, savireguliacija ir savikontrolė, savivoka ir savigarba, santykiai su suaugusiais ir su bendraamžiais).
	2. skatinti mokytojus kurti darnius santykius su ugdytinių tėvais, kolegomis, stiprinti bendradarbiavimą tarp šeimos ir ugdymo įstaigos;
	3. pasidalinti atrastomis pasakų knygomis, kurios tinkamos vaikų socialiniam-emociniam ugdymui.
	4. stiprinti ugdytinių kalbinius įgūdžius, mokyti išgirsti, suprasti pasaką.

**III. SKYRIUS**

**PROJEKTO DALYVIAI**

1. Projekte kviečiami dalyvauti šalies ikimokyklinio ir priešmokyklinio ugdymo įstaigų pedagogai, švietimo pagalbos specialistai, dirbantys su ikimokyklinio amžiaus vaikais, ugdytinių šeimos nariai, kiti įstaigoje dirbantys suaugę asmenys.

**IV. SKYRIUS**

**PROJEKTO ORGANIZAVIMO TVARKA**

1. Projekto organizatorius - Šiaulių lopšelis-darželis „Trys nykštukai“ (Tilžės g. 41, LT-78206, Šiauliai, tel. 041 55 23 54, el. paštas trysnykstukai@splius.lt .

Projekto koordinatorius – ikimokyklinio ugdymo vyr. mokytoja Vaiva Rimkevičienė.

Nariai: direktorės pavaduotoja ugdymui Eglė Galkauskienė.

1. Projektas vyksta nuo **2025 m. sausio 6 d. iki vasario 14 d.**
2. Projekto eiga:
	1. Mokytojai nuo sausio 6 d. iki vasario 14 d. organizuoja pasakų skaitymus savo grupėse, kviesdami ugdytinių šeimos narius, kolegas ar kitus įstaigos darbuotojus.
	2. Vieno skaitymo metu, vaikams turi būti pristatyta viena pasaka, kuri stiprina ugdytinių socialinius-emocinius įgūdžius. Ją skaityti turi vienas suaugęs žmogus (nedirbantis toje vaikų grupėje).
	3. Rekomenduojama, skaitant pasaką, vaikams pateikti ir vaizdinį pasakos variantą (nuotraukos, skaidrės ar pan.).
	4. Skaitymai turi būti fiksuojami nuotraukomis ir/ar iš jų padaromas nuotraukų koliažas. Prie jo prisegamas užpildytas 1 priedas su pasakų aprašymais (priedas užpildomas 12 dydžio Times New Roman šriftu).
	5. 1 priedą ir fotografijų koliažą iki 2025.02.14 siųskite el. paštu.: projektai.rimkeviciene@gmail.com
	6. Projekto pabaigoje bus sudarytas pasakų lavinančių vaikų socialinius-emocinius gebėjimus sąrašas. Juo pasidalinsime (išsiųsime el.paštu) su visais projekto dalyviais.

**V. BAIGIAMOSIOS NUOSTATOS**

1. Autorius, pateikdamas fotografijas, partvirtina, kad turi tėvų (globėjų) sutikimus viešinti vaikų fotografijas.
2. Organizatoriai pasilieka teisę viešai publikuoti darbus, nurodant autoriaus teises.
3. Projekto dalyviams elektroniniu paštu bus išsiųsta Šiaulių lopšelio-darželio
„Trys nykštukai“ direktorės patvirtinta pažyma apie dalyvavimą projekte.
4. Veiklos atsiųstos vėliau nurodyto termino, neatitinkančios techninių reikalavimų nebus publikuojamos.
5. Dalyvavimas projekte laikomas autorių sutikimu su šiomis sąlygomis.
6. Kilus klausimams rašykite el. paštu projektai.rimkeviciene@gmail.com

**1 priedas**

**RESPUBLIKINIS IKIMOKYKLINIO IR PRIEŠMOKYKLINIO AMŽIAUS VAIKŲ SOCIALINIS-EMOCINIS PROJEKTAS**

***„IŠGIRSK MANO MYLIMIAUSIĄ PASAKĄ“***

|  |  |
| --- | --- |
| UGDYTINIŲ AMŽIUS |  |
| SKAITYMUS ORGANIZUOJANČIO PEDAGOGO VARDAS, PAVARDĖ |  |
| KAS DALYVAVO SKAITYMUOSE (UGDYTINIŲ TĖVAI, KOLEGĖS, ĮSTAIGOS DARBUOTOJAI...) |  |
| ĮSTAIGA, KURIOJE VYKO SKAITYMAI |  |
| MIESTAS |  |
|  |  |
| 1 SKAITYMAS | PASAKOS, KURI BUVO PRISTATYTA VAIKAMS AUTORIUS IR PAVADINIMAS | PAGRINDĖ PASAKOS MINTIS (KO PASAKA MUS MOKO?) |
|  |  |  |
| 2 SKAITYMAS | PASAKOS, KURI BUVO PRISTATYTA VAIKAMS AUTORIUS IR PAVADINIMAS | PAGRINDĖ PASAKOS MINTIS (KO PASAKA MUS MOKO?) |
|  |  |  |
| 3 SKAITYMAS | PASAKOS, KURI BUVO PRISTATYTA VAIKAMS AUTORIUS IR PAVADINIMAS | PAGRINDĖ PASAKOS MINTIS (KO PASAKA MUS MOKO?) |
|  |  |  |
| 4 SKAITYMAS | PASAKOS, KURI BUVO PRISTATYTA VAIKAMS AUTORIUS IR PAVADINIMAS | PAGRINDĖ PASAKOS MINTIS (KO PASAKA MUS MOKO?) |
|  |  |  |
| 5 SKAITYMAS | PASAKOS, KURI BUVO PRISTATYTA VAIKAMS AUTORIUS IR PAVADINIMAS | PAGRINDĖ PASAKOS MINTIS (KO PASAKA MUS MOKO?) |
|  |  |  |